
Kuldīgā, Kuldīgas novadā

2024.gada 5.septembrī Nr.1.38/24/181

Ieinteresētajiem piegādātājiem

Kuldīgas novada domes Publisko iepirkumu komisija ir saņēmusi ieinteresēto piegādātāju 29.08.2024. un 02.09.2024. jautājumus par iepirkumu „Ielu apgaismojuma nomaiņa uz LED gaismekļiem Kuldīgas novadā 1.kārta”, ID Nr. KNP 2024/58-EK/EKII”, turpmāk - Iepirkums, un sniedz sekojošu skaidrojumu:

1. [bookmark: _Hlk175648801][bookmark: _Hlk176355799]Jautājums: Dokumentā “6_2_pielik_TS_kopējās prasības_tehn piedav” norādīts, ka, nomainot vecos nātrija ielu apgaismojumus pret jauniem LED ielu apgaismojumiem, plānots ietaupīt 550 640 kWh gadā vai pat vairāk. Saskaņā ar dokumentu “4_pielik_Ielu_tehniskais_raksturojums_gaismekli”, pašreizējo nātrija ielu apgaismojumu kopējā jauda ir 143 350 W, kas atbilst 581 400 kWh gadā, pieņemot, ka apgaismojumi darbojas 4 000 stundas gadā. Pamatojoties uz šiem datiem, mēs varam teikt, ka iepirkuma iestāde plāno samazināt enerģijas patēriņu vismaz par 94,7 %, kas ir ļoti ambiciozs mērķis. Lūdzam iepirkuma iestādi apstiprināt, vai šie dati ir pareizi un vai nav pieļauta kļūda.

Atbilde:
Pasūtītājs norāda, ka nevar komentēt ieinteresētā piegādātāja veiktos aprēķinus, nezinot aprēķinos izmantotās komponentes un to vērtības, taču norāda, ka ieienteresētā piegādātāja aprēķināti dati nesakrīt ar Pasūtītāja aprēķiniem, proti, Pasūtītājs informē, ka pirms projekta īstenošanas Pasūtītāja aprēķinātais elektroenerģijas patēriņš gada laikā ir aptuveni 655 937 kWh, savukārt projektā ir norādīts, ka  plānots ietaupīt vismaz 550 640 kWh gadā.
 

2. Jautājums:
Sadaļā Tehniskā specifikācija / Tehniskais piedāvājums, Kopējās prasības visiem LED gaismekļu tipiem. Specifikācijas punktā 1.19.  pirmā apakšpunkta prasība ir piedāvāt Barošanas blokus vienlaikus gan ar 1-10V, gan Dali vadības protokoliem. Barošanas blokam ir papildus prasība arī punktā 1.23., kur prasīts Zhaga D4i tipa konnektora pieslēgums. 
Šāda komplektācija barošanas blokiem dzīvē neeksistē (nav izdevies atrast atbilstošus barošanas blokus). 
1.19.Programmējams barošanas bloks ar izejas strāvas programmēšanas funkciju; Vadības protokoli:1-10V , DALI;
1.23.Gaismekļa korpusā (apakšējā  vai augšējā daļā, pret zemi) ir standartizēta ZHAGA tipa konektors. 
Lūgums precizēt tehniskās specifikācijas prasības.
Atbilstoša prasība būtu: Vadības protokoli: DALI-2.

 Atbilde:
Pasūtītājs precizējis tehniskās specifikācijas punkta 1.19. apakšpunktu Nr. 1.

3. Jautājums:
Sadaļā Tehniskā specifikācija / Tehniskais piedāvājums, Kopējās prasības visiem LED gaismekļu tipiem
Specifikācijas punktā 1.24. un 1.25. ir ievietotas prasības kuras neattiecas tieši uz iepirkuma līguma priekšmetu. 
Iepirkumā arī nav pievienots exel pielikums ar visiem nepieciešamajiem EKII projekta īstenošanas datiem un formulām. lai petendents varētu piedāvājuma pusē ievadīt sasniegtos teorētiskos datus.
1.24. Energopatēriņa samazinājums: Ne mazāk kā 550 640 kWh/gadā
1.25. Oglekļa dioksīda emisiju samazinājums: Ne mazāk kā 60,019 tCO2/gadā.
Lūdzam pievienot datu iegūšanas sagatavi ar formulām, vai izņemt no Tehniskās specifikācijas prasībām šos punktus 1.24. un 1.25.

Atbilde:
Informējam, ka datu iegūšanas forma netiks veidota. Taču Pasūtītājs ir sniedzis galvenos datus, t.sk. 29.08.2024. sniegtā atbilde, lai pretendenti paši var veikt aprēķinus un tehniskās specifikācijas 1.24. un 1.25. punktos var norādīt tikai sasniedzamo vērtību. 



Sakarā ar iepriekš minēto, Komisija publicē pasūtītāja profilā šo skaidrojumu, nosūtot to arī jautājuma uzdevējam. Ņemot vērā, ka tiek precizēta iepirkuma dokumentācija, Komisija vienlaikus pagarina pieteikumu iesniegšanas termiņu.



Komisijas priekšsēdētāja vietnieks			* (paraksts)		Aivis Tjagunovičs

